Porcii lui Dragnea junior deja fac carieră în presă, după ce s-a aflat că guvernul pregătea o ordonanță de urgență de subvenționare masivă a industriei de suine. Doar că porcii despre care vorbim sunt la vedere ai ăluia mic al lui Dragnea. Vacile, însă, despre care vom scrie mai jos, nu-s chiar pe numele juniorului, ci parcate pe un fin al lui Livinho. De unde știm, atunci, că-s vacile juniorului? Avem acte, logic.

198.254 euro subvenții pentru vacile lui Dragnea

Publicația electronică de profil stiriagricole.ro ne anunța în septembrie 2016 că vreo două sute de mii de euro din bani publici europeni au ajuns la o fermă de vaci din Teleorman în 2015. „Crescătorii români de bovine care au reușit să îndeplinească în totalitate condițiile de accesare a sprijinului cuplat pentru vaca de lapte au reușit în acest an să primească subvenții importante, în cuantum de 826 euro pe cap de animal. StiriAgricole.ro vă prezintă un top al companiilor care au beneficiat, pentru Campania 2015, de cele mai mari subvenții pentru vaca de lapte. (…) Al șaselea loc este ocupat de compania AGROTRUST S.R.L., din județul Teleorman, aceasta fiind administrată de Mihai Putineanu Slăvescu. Firma a beneficiat pentru Campania 2015 de un sprijin cuplat pentru vaca de lapte în valoare de 198.254 euro, conform informațiilor APIA (Agenția de Plăți și Intervenție pentru Agricultură - n.r.). De asemenea, pentru anul trecut compania a raportat o cifră de afaceri netă de 12.770.077 lei și un profit de 290.943 lei, conform Ministerului de Finanțe.“, scriau colegii preocupați de banii bovini.

Bovina Cătălina, plătită din banii bovinelor Agrotrust

Cel mai simpatic este că o bovină bipedă a fost și plătită de firma asta, între 2010 și 2012, cu vreo 3.000 de lei pe lună. Bovina de care facem vorbire se numește Cătălina Ștefănescu și a fost deputat PSD între 2012 și 2016. Intrată în Parlament cu talanga bârfelor care o dădea drept foarte apropiată de Livinho, Cătălina s-a iubit, apoi, cu un deputat PSD de Prahova (subțiraticul de Cosma, fiul baronului ploieștean Cosma), dar și cu prostul satului, Dan Șova. Acu' vreo patru ani și ceva, presa zicea că Agrotrust SRL o plătea pe Cătălina Ștefănescu (absolventă de litere!) nu se știe pentru ce din motive banale: acționarul unic al fermei de vaci, Slăvescu-Putineanu, i-ar fi fin lui Livinho.

Juniorul lui Livinho, garant pentru bovine

Noi, însă, nu ne-am mulțumit cu ce zice presa de unii și alții și am mers la surse. La docomente, deci, să nu ne înjure toți boii că nu ne-am face treaba. Iar la sursă am găsit niște acte care arată că ăla micu' al lui Livinho și-a pus viața gaj pentru ferma asta de vaci. Astfel, conform Arhivei Electronice de Garanții Reale Mobiliare, Agrotrust a luat un credit în februarie a.c. Creditul ăsta a fost garantat, însă, nu doar de Mihai Slăvescu Putineanu, acționarul unic al firmei cu ferma de vaci, ci și de Ștefan-Valentin Dragnea, adică fiul lui Livinho, dar și de Ilie-Liviu Dragne, o altă rudă a șefului PSD, asociat de serviciu al juniorului prin alte firme.

Acu', nu știu voi, da' noi nu ne-am pune pielea-n băț la bancă pentru unii cu care nu avem nici o legătură. Nu? Așa ziceam și noi.

Departamentul de investigații

(Vezi și: (Anchetă) Dragnea i-a luat lu' fi-su și fermă de porci)